|[pic] |kunsill lokali taL-Imqabba | | |29, triq il-parroċċa, l-imqabba mqb 1512 | | |tel: 2168 0622 | | |e-mail: mqabba.lc@gov.mt | | |website: www.mqabba.gov.mt / www.lc.gov.mt | Minuti tal-laqgħa numru disgħa u tmenin (89) tal-Kunsill Lokali tal-Imqabba (KLM) li nżammet nhar it-Tlieta 30 ta' Jannar 2018, fl-Uffiċċju Muniċipali tal-Imqabba. PREŻENTI: Dr Charlene Muscat Sindku Grace Marie Mallia Viċi Sindku Michel Farrugia Kunsillier Nikolai Farrugia Ambaxxatur taż-Żgħażagħ Anthony Bonello Segretarju Eżekuttiv (SE) SKUŻATA: Anita Farrugia Kunsillier Minkejja li l-laqgħa kienet imsejħa għas-6.00pm l-mikrofoni inxtegħelu fis- 6.33pm wara li kienu emendati l-minuti tal-laqgħa preċedenti skont kif ġej: 88.03.01 Inqatgħet il-kelma 'mir-runway' u tpoġġiet 'mil- periferija.' 88.03.03 Inqatgħu il-kelmiet 'id-daħla tal-każin' u tpoġġew 'l- aċinċess għall-bankina'. 88.03.05 Inqatgħet il-kelma 'Zammit' u tpoġġiet 'Muscat'. Fejn Iddaħħlu dan il-paragrafu: 'Hawn issemmiet il-proposta li ħarġet mil-laqgħa tas-Sindki fejn intqal illi permezz ta' SMS wieħed jista' jkun jaf l-avviżi tal-KLM. Fil-każ tar-Rock Mass dan il-messaġġ seta' jintbgħat is-Sibt filgħodu bi preparazzjoni għall-Ħadd. Infatti kien deċiż illi fil-ħarġa tal-fuljett li jmiss, isir avviż biex il-pubbliku jkun jista' jimla' formula u permezz tagħha l-KLM ikollu d-dettalji tar-residenti u l-permess tagħhom biex jibgħat l-SMS.' 88.04.04 Eżżattament wara l-parentesi tpoġġew dawn il-kelmiet 'li tinsab viċin il-KLM'. 88.07 Wara t-tielet sentenza ddaħħal dan il-paragrafu. 'Issemmew ukoll problemi oħra, bħall-istat li fih qed jinżamm l-uffiċċju minkejja li kienet inġibdet l-attenzjoni biex dan jiġi żbarazzat, tenut kont tal-fatt li fih nilqgħu lill-pubbliku u l-inċident tal-Christmas Market'. Wara l-kelma 'Skala 13', żdiedet is-sentenza 'Is-Sindku ppreċiżat li dan mhux l-iskop tal-performance bonus u …' Wara l-kelma 5% iddaħħlet 'minflok il-massimu ta' 6%' Il-laqgħa kienet ippreseduta mis-Sindku, Dr Charlene Muscat, li qalet it- talba tal-bidu. 89.01 Qari tal-ittri ta' apoloġiji; Inqrat l-ittra ta' apoloġija ta' Anita Farrugia u l-KLM skużaha minn din il- laqgħa. 89.02 Kunsiderazzjoni u Approvazzjoni tal-Minuti; Il-minuti tas-seduta preċedenti kienu mressqa għall-vot mis-Sindku u ssekondathom il-Viċi Sindku u kienu approvati b'vot unanimu. Komunikazzjoni mis-Sindku; 89.03.01 Charlene Muscat qalet illi kellha korrispondenza fuq il- proposta tal-ġibjun il-ġdid u l-Awtorita' tal-Ippjanar talbu emendi. Kien deċiż biex issir talba biex il-ġibjun il-ġdid jersaq għall-għalqa l-oħra. 89.03.02 Charlene Muscat qalet illi llum telgħet il-Qorti flimkien mas- SE rigward biċċa art li ilha mimlija skart bejn Triq tat-Torba, Triq Ħal Kirkop u Triq iż-Żurrieq. Is-Sindku nsistiet mal-pulizija dwar it-testment tas-Sur Schembri. 89.03.03 Charlene Muscat semmiet l-istedina mir-Reġjun Nofsinhar dwar il- Festa Nar li se tkun organizzata f'Mejju 2018. Kien hemm qbil illi nikkomunikaw mal-licencees u jekk m'hemmx oġġezzjoni se nuru interess mar- Reġjun Nofsinhar biex dan l-avveniment isir l-Imqabba. 89.03.04 Charlene Muscat staqsiet jekk xi ħadd mill-kunsillieri jistax jibda' jattendi għal-laqgħat tar-Reġjun Nofsinhar minħabba li għaliha dan sar diffiċli. Se naraw jekk taċċettax Anita Farrugia u f'każ li ma tkunx tista', naraw jekk jistax jibda' jattendi Paul Spiteri. 89.03.05 Charlene Muscat qalet illi kemm ilha li telqet Rita Damato l- uffiċċju tal-Customer Care mhux jinfetaħ kull nhar ta' Tlieta u l-Ħamis filgħodu meta l-iskrivana Kylie Fenech tkun il-librerija. Hija pproponiet sabiex Valerie Galea tniżżel id-desk fl-istess uffiċċju bix-xogħol kollu li għandha u tibda' taħdem minn isfel. Hija qalet illi jista jkun li jkollna nirranġaw il-counter u nagħmlu xkaffar ġdid. Se tkun avviċinata Valerie Galea dwar din il-proposta. 89.03.06 Charlene Muscat qalet illi erġajna komplejna bl-ilmenti tat- trakkijiet li deħlin jarmu t-terrapien fil-barrieri fl-Imqabba. Dawn qed jgħaddu wrong way minn mal-lanġasa (traffic island) għal Triq is-Siggiewi. 89.03.07 Charlene Muscat semmiet l-Afternoon Tea li se jkun organizzat mill-Kunsill Lokali taż-Żgħażagħ biex jinġabru fondi addizzjonali ħalli jiġi installat outdoor gym f'Misraħ il-Missjoni ż-Żgħira. 89.03.08 Charlene Muscat semmiet il-laqgħa li kellha hija u s-SE ma' rappreżentanti tal-Każin tal-Futbol. Is-SE qassam kopja tal-punti li ġabar huwa waqt il-laqgħa. 89.03.09 Charlene Muscat semmiet il-laqgħa li kellha hi u s-SE mas- Segretarju l-ġdid tas-Soċjeta' Mużikali Madonna tal-Ġilju, is-Sur Julian Falzon. Is-SE ta kopja tal-punti li ħa lill-kunsillieri kollha. 89.03.10 Charlene Muscat semmiet l-ingumbrar ta' parkeġġi bi qsari. Hija qalet illi dan qed jiġri quddiem 40, Triq il-Murselli. Kien hemm qbil biex tiġi mpustata karta f'kull dar biex ħadd ma jibqa' jagħmel dan l- abbuż. 89.03.10 Is-Sindku qalet illi kienet avviċinata minn residenta Mqabbija biex il-KLM jieħu sehem fi Clean up day fl-okkażjoni tal-Earth Day. Ma tteħditx deċiżjoni dwar dan. 89.03.11 Is-Sindku qalet illi hemm bżonn illi jitwaħħlu wkoll il- concealed exit signs fi Triq is-Siġġiewi. 89.03.12 Kif kienet qed tiġi approvata l-iskeda tal-pagamenti, Grace Marie Mallia staqsiet jekk nistgħux li l-gwardjani jitħallsu mill-ammont li hemm allokati mir-Reġjun Nofsinhar. Is-Sindku qalet illi dawk qiegħdin għall-ECO Wardens, iżda jidrilha illi f'waħda mill-laqgħat tar-Reġjun intqal li dawn jistgħu jintużaw għall-Wardens. Għalhekk is-SE kien mitlub sabiex jivverifika dan. 89.04 Tweġibiet għall-Mistoqsijiet tal-Kunsillieri; 01. Grace Marie Mallia talbet lill-KLM isewwi il-ħofor il-kbar ta' Triq is-Siġġiewi. 89.04.02 Grace Marie Mallia talbet sabiex fil-latrina pubblika jitpoġġa wkoll is-sapun fuq is-sinkijiet. 89.04.03 Grace Marie Mallia staqsiet kif bqajna fuq il-bankina f'Misraħ il-Missjoni ż-Żgħira permezz tal-kuntrattur Elles Urban Services Ltd u jekk il-kuntrattur marx jaraha. 89.04.04 Michel Farrugia staqsa dwar il-kaxxa tal-ħwejjeġ. Is-SE qal li din se tinżel fi Triq Ħal Kirkop pitgħada. 89.04.05 Charlene Muscat staqsiet dwar il-fuljett tal-kunsill. Is-SE qal li ġab ir-ritratt mid-DOI wara li mar personalment darbtejn għalih u għaddih lill-istampatur. Kien deċiż illi joħroġ fuljett ieħor f'Mejju. 89.05 Performance Bonus tas-Segretarju Eżekuttiv; Mingħajr ma kien hemm l-appraisal mimlija, is-Sindku tkellmet fuq il- Performance Bonus tas-SE u qalet illi id-delivery tas-SE ma kienetx bl- aħjar mod. Hija pproponiet 8% minn 10%. Il-Viċi Sindku u l-kunsillier Michel Farrugia qablu dwar dan. Is-SE irringrazzjahom u ma qabilx magħhom għaliex qal li hu ta kollox għal kunsill u dan mhux qed ikun rikonoxxut. 89.06 Estimi Finanzjarji 2018; u 89.07 Pjan Finanzjarju 2018-2020; Kienu approvati l-Estimi Finanzjarji għall 2018 u l-Pjan għal Tliet Snin b'vot unanimu. 89.08 Kunsiderazzjoni u Approvazzjoni tal-iskeda ta' pagamenti; Kienet approvata wkoll iċ-Ċedola tal-Pagamenti numru 542. 89.09 Tmiem tal-laqgħa u data tas-seduta li jmiss; Il-laqgħa li jmiss ta' dan il-KLM se ssir fl-istess ħin nhar id-19 ta' Frar 2018 filwaqt li din intemmet fit-20.10pm. Magħmula minn Anthony Bonello u approvati llum 19/2/18 minn Dr Charlene Muscat Segretarju Eżekuttiv Sindku